Gyerekei anyját rángatta hajánál fogva a férfi a 83-as úton - videó - webbulvar.hu
Gyerekei anyját rángatta hajánál fogva a férfi a 83-as úton - videó
A nő bevizelt a fájdalomtól, senki sem állt meg segíteni.
Mint ahogyan arról a ma.hu is beszámolt, senki nem állt meg segíteni egy nőnek, akit a hajánál fogva vonszolt egy férfi a 83-as úton Pápa közelében. A kegyetlen kínzást videóra vette egy autós. Látni a felvételen, ahogy a férfi megfogja a nő haját és vonszolja magával, a nő elesik, a cipőjét is elhagyja, sőt be is vizel félelmében. Sírt és kiabált, de egyetlen autós sem segített neki. Azóta kiderült, a gyerekei apja bánt el így vele.
A férfit rendkívül agresszívnak írták le ismerősei. Azt mondják, nem először bánt így párjával. A nő korábban elmenekült a férfitől, akivel három közös gyerekük van, de az apa rájuk talált. Úgy tudni, a videón a férfi részeg volt.